फ़ूड कम्पनीज बहुत पैसा बनाती हैं – और डाइटिंग कम्पनीज भी. जितना ज्यादा हम खाते हैं उतनी ज्यादा हमें डाइट करने की आवश्यकता होती है. वज़न घटाने के बारे में एक रुचिकर तथ्य ये है कि ऐसा अनुमान लगाया जाता है कि अमेरीकियों ने डाइटिंग पर २०१२ में ६०,०००,०००,०००$ से अधिक पैसे खर्च किये. इसके बाद से जितनी भारी राशि का इजाफ़ा हर साल हो रहा है वो तो सोच से भी परे है. जब बात मोटापे से परेशानी की आए तो अमेरिका दुनिया का सबसे अधिक समस्याग्रस्त देश है. पर इसके बारे में बस एक सेकेण्ड सोचिये – हम कम खाने के लिए बहुत ज्यादा पैसा उड़ा रहे हैं. कैसे ऐसा हो पा रहा है?! ऐसा इसलिए होता है क्योंकि हममें से बहुत से लोग बकवास डाइट्स और झूठे चोचलों में फस जाते हैं. हम सप्लीमेंट्स पर पैसा उड़ा देते हैं और विज्ञापनकर्ता जो भी कहते हैं, उस पर हम विश्वास कर लेते हैं. पर इनमें से कुछ भी काम करता है क्या? इनमें से कुछ तो करते हैं. समस्या ये है कि हर किसी का शरीर अलग होता है. जरुरी नहीं कि एक चीज़ जो किसी एक आदमी के लिए काम करे वो किसी दूसरे आदमी के लिए भी काम कर जाए. परिणामस्वरूप, हमको बहुत सा पैसा खर्च करने के बाद ही ऐसी डाइट्स मिल पाती हैं जो हमारे लिए सही होती हैं.